kardosdrur/scandi-wiki huggingface dataset:
Minefelt

Et minefelt er et afgrænset land- eller søområde hvor der er udlagt landminer respektivt søminer.

Minefelter, 2. verdenskrig
Langs den jyske vestkyst oprettede Nazi-Tyskland flere minefelter under 2.verdenskrig.

De allierede oprettede også søminefelter i indre danske farvande. Minerne blev nedkastet fra fly.
  
 
Våben
Cup Winners' Cup 1978-79 (mænd)

Cup Winners' Cup 1978-79 for mænd var den fjerde udgave af Cup Winners' Cup. Turneringen blev vundet af VfL Gummersbach fra Vesttyskland, som i finalen besejrede SC Magdeburg fra Østtyskland med 30-29 over to kampe. Det var anden sæson i træk, at det vesttyske hold vandt turneringen.

Danmark blev repræsenteret af de tabende pokalfinalister fra Aalborg HK, som blev slået ud i ottendedelsfinalen af HC Minaur Baia Mare fra Rumænien.

Resultater

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
World Handball Archive – Men Handball European Cup Winners Cup 1979

Noter 

Sæsoner i Cup Winners' Cup
Håndbold i 1978
Håndbold i 1979
Uldis Sesks

Uldis Sesks (18. april 1962 i Liepāja i Lettiske SSR) er en lettisk politiker, forretningsmand, tidligere racerkører og nuværende borgmester for havnebyen Liepāja i Letland. 

Sesks påbegyndte sin skolegang i Liepājas 6. grundskole, og tog en afgangseksamen fra Letlands Landbrugsuniversitet indenfor maskinteknik. I årene 1986 til 1987 var han chef for transportafdelingen ved kolkhozen Gyldne Stjerne (). I årene 1987 til 1992 var han næstformand for bestyrelsen for kolkhozen Blomst () i Vecpils. Sesks forbedrede sin viden om iværksætteri i Tyskland i forbindelse med et samarbejdsprojekt med handelskammeret for Nordrhein-Westfalen. Uldis Sesks er i dag formand for bestyrelsen for Liepāja Særlige Økonomiske Zone, der står for størstedelen af driften af Liepājas havn, og han er formand for bestyrelsen for det politiske parti Liepājas partija (Liepājas parti) samt Liepājas Udviklingsfond.

I 1980'erne var Sesks aktiv indenfor bilrally. I begyndelsen af 1990'erne etablerede han virksomheden Autocentrs, som senere omorganiseredes til virksomheden SD Autocentrs, der blev autoriseret Volkswagen-forhandler i Liepāja. Sesks afhændede sin andel i virksomheden i 2004.

I 1997 valgtes Sesks til formand for Liepājas byråd, og genvalgtes igen i både 2001 og 2005, senest som kandidat for Liepajas partija.

Siden den 20. oktober 2003 er Uldis Sesks Officer af Trestjerneordenen.

Kildehenvisninger 

Personer fra Liepāja
Politikere fra Letland
Erhvervsfolk fra Letland
Officerer af Trestjerneordenen
Liepāja Særlige Økonomiske Zone

Liepāja Særlige Økonomiske Zone () er en særlig økonomisk zone i havnebyen Liepāja ved Østersøen i Letland. Det særlige ved denne økonomiske zone er de nedsatte skattetakster for området, sammenlignet med resten af Letland.

Liepāja Særlige Økonomiske Zone etableredes i 1997 for en 20-årig periode med formålet at udvikle handel, industri, shipping og lufttrafik, samt det internationale fragtflow gennem Letland. Zonen er på i alt 3.759 hektar og dækker 65 procent af Liepājas samlede areal. Zonen består af Liepājas havn (1.182 hektar), industrielle områder i Liepāja (543 hektar), Liepāja Internationale Lufthavn (251 hektar) og den tidlige sovjetiske militærbase Karosta (1.763 hektar).

KIldehenvisninger

Eksterne henvisninger 
 Officiel hjemmeside 

Liepāja
Letlands økonomi
Etableret i 1997
Blankmur

[[Fil:Concrete wall.jpg|thumb|right|En mur udført med krydsforbandt.]]
Blankmur er en mur med rå mursten, muren kan eventuelt være malet.

 Ekstern henvisning 
 Redaktion: Arne Høi, Klaus Eggers Hansen, med tegninger af Jørgen Ganshorn, Søren Vadstrup, Murværk i blank mur, historie og vedligeholdelse'', 

Mure
Murværk
Royal Birkdale Golf Club

Royal Birkdale Golf Club er en golfbane og -klub i byen Southport i England, som er en af de baner som på skift er vært for The Open Championship og samtidig også en bane på rotaen for Women's British Open. Klubben var første gang vært for mændenes turnering i 1954 og har pr. 2020 været vært 10 gange (senest i 2017), mens kvindernes turnering fem gange har været spillet på Royal Birkdale. Spillerne, der har vunder the Open på Royal Birkdale er Pádraig Harrington, Mark O'Meara, Ian Baker-Finch, Tom Watson, Johnny Miller, Lee Trevino, Arnold Palmer og Peter Thomson (to gange). Banen er unik på den måde, at ingen af de 18 huller spilles i samme retning, hvilket giver åbenbare udfordringer på blæsende dage.

Royal Birkdale har også været vært for Ryder Cup, Walker Cup og Curtis Cup.

Historie 
Klubben blev grundlagt i 1889 under navnet Birkdale Golf Club, og en fik "Royal"-status i 1951. Klubben flyttede i 1894 og byggede et nyt klubhus i 1935. I 1946 var klubben vært for sit første store mesterskab, The Amateur Championship, som blev vunder af ireren James Bruen. I 1948 var klubben vært for Curtis Cup, som USA vandt, og i 1951 lagde banen græs til Walker Cup, som også blev vundet af USA. Efter at have prøvet kræfter med værtskabet for disse betydningsfulde begivenheder, var klubben klar til at afholde The Open Championship for første gang i 1954, og siden da har banen været på mesterskabets rota.

Kilder / eksterne henvisninger 
 Royal Birkdal Golf Club
 360degree interactive course viewer

Noter 

Golfklubber og -baner i England
Etableret i 1889
Liepāja Internationale Lufthavn

Liepāja Internationale Lufthavn  er en regional lufthavn i det vestlige Letland med tilladelse til international lufttrafik. Lufthavnen er, udover Riga Internationale Lufthavn og Ventspils Lufthavn, én af tre bemærkelsesværdige lufthavne i Letland.

Liepāja Internationale Lufthavn ligger 2,70 sømil øst for Liepāja, 210 kilometer fra Letlands hovedstad Riga, og 60 kilometer fra Litauens grænse. Lufthavnens territorie dækker et areal på 2,20 kvadratkilometer og er integreret i Liepāja Særlige Økonomiske Zone. I september 2005 genoptoges sæsonflyvinger til Riga efter 14 års pause, og fra 2007 blev de til faste ruteflyvninger. Nye internationale ruter åbnedes også til København og Hamborg.

Eksterne henvisninger 
 Officiel hjemmeside  

Liepāja
Lufthavne i Letland
Kapun

En kapun er en kastreret hane. Kastreringen sker omkring 12-ugersalderen for at gøre kødet mere velsmagende.

Høns
Cani Lønborg

Cani Lønborg, med det borgerlige navn Caroline Johanne Augusta Westergaard, født Lønborg (28. august 1877 i København, død ukendt årstal) var en dansk fotograf.

Cani Lønborg var datter af fotografen Adolph Lønborg og søster til fotografen og maleren Harald Lønborg. Allerede i 1880'erne var hun sin fars medhjælper i dennes atelier på Østergade 16 i København, og i ca. 1892 slog hun sig ned som selvstændig fotograf i Glostrup, hvor hun har taget en del billeder af lokalsamfundet.

5. oktober 1912 blev hun gift med farmaceuten Emil Westergaard, der på det tidspunkt var blevet professor i Edinburgh, og hun opgav derfor sin fotografpraksis i Danmark og flyttede til Skotland. Hendes mand døde i 1920.

Kilder 
 Emil Westergaards biografi i Kraks Blaa Bog 1915
 Glostrup i gamle billeder 1890-1940, Glostrup 1982.

Cani
Fotografer fra Danmark
Danskere i 1800-tallet
Danskere i 1900-tallet
Personer fra København
Christian Castenschiold

Christian Ludvig Castenschiold (3. november 1782 på Hagestedgård – 27. oktober 1865 i Næstved) var en dansk officer og godsejer, bror til Jacob August Castenschiold.

Hans forældre var kammerherre Carl Adolph Castenschiold til Knabstrup og Hagestedgård (1740-1820, gift 2. gang 1820 med Dorothea Trige (Trie), f. Lyngbye, sønnens svigermoder) og Dorothea Augusta Brøer (1744-1819). Han blev kornet à la suite i sit 8., karakteriseret sekondløjtnant i sit 10. år ved Sjællandske Regiment Ryttere, der kommanderedes af hans farbroder, premierløjtnant 1802, sekondritmester 1810, eskadronschef 1816 ved regimentet – nu Sjællandske Lansenerer –, major 1820, oberstløjtnant 1831 og oberst 1839. 1835 blev han Ridder af Dannebrog og 1843 Dannebrogsmand.

Ved hærorganisationen 1842 blev Castenschiold, der særlig var fremhævet som en "fortrinlig og dristig Rytter", betegnet som meget skikket til at beklæde en højere kommandopost og udnævnt til generalmajor og chef for 3. kavaleribrigade; 1845 tildeltes der ham Kommandørkorset af Dannebrog. Han var højstbefalende i Slesvig by, da oprørsbevægelsen i 1848 nåede dertil, og gav straks på efterretning herom ordre til troppernes samling, men blev ude af stand til at lede begivenhederne, idet borgerne bemægtigede sig hans person og holdt ham under bevogtning på rådhuset, indtil garnisonen var opløst. Efter sin hjemkomst til kongeriget stod han først et år à la suite og fik derpå 10. maj 1849 afsked fra krigstjenesten. Han var ejer af Hagestedgård 1818-25. Castenschiold døde 27. oktober 1865 i Næstved.

Gift 21. december 1810 på Hagestedgård med Henriette Nicoline Trige (Trie) (2. juli 1784 i København – 23. marts 1849 sammesteds), datter af juveler, kaptajn i Københavns borgerlige artilleri Peter Nicolai Trige (1749-1813) og Dorothea Lyngbye (1761-1838, gift 2. gang 1820 med Christian Castenschiolds fader, se ovenfor).

Han er begravet på Hagested Kirkegård.

Der findes et litografi fra 1894 af Harald Jensen efter daguerreotypi.

Kilder 
 S.A. Sørensen, "Christian Castenschiold", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Generalmajorer fra Danmark
Godsejere fra Danmark
Danskere i 1800-tallet
Personer i Treårskrigen fra Danmark
Christian
Kommandører af 1. grad af Dannebrog
Personer i Dansk Biografisk Leksikon
Kavaleriofficerer fra Danmark
International Documentary Film Festival Amsterdam

International Documentary Film Festival Amsterdam (Dansk: International dokumentarfilm Festival Amsterdam) er en af de vigtigste filmfestivaller for dokumentarfilm.

Danske instruktører har markeret sig flere gange: I 2001 vandt Sami Saif for Family, mens Pernille Rose Grønkjær vandt i 2006 med The Monastry og Anders Østergaard vandt i 2008 for Burma VJ.
I 2010 var Eva Mulvads The Good Life udtaget til hovedkonkurrencen
og i 2011 blev Mads Brüggers Ambassadøren også udtaget.

Henvisninger 

Filmfestivaler
Amsterdam
Sami Saif

Sami Saif (født 1972 i Danmark) er en dansk prisvindende dokumentarfilminstruktør der har instrueret film som Family og Tommy.
Han er uddannet fra Den Danske Filmskole i 1997 og har arbejdet på DR.
I 2000 instruerede han The Video Diary of Ricardo Lopez.

Family fra 2001 instrueret med Phie Ambo vandt flere priser.

Henvisninger

Eksterne henvisninger 
 

Filminstruktører fra Danmark
Portugals håndboldlandshold (damer)

Portugals håndboldlandshold er det portugisiske landshold i håndbold for kvinder. De er reguleret af Associação Portuguesa de Andebol og deltager i internationale konkurrencer.

Resultater

EM 
 2008: 16.-plads

Eksterne henvisninger 

  
 

Håndbold i Portugal
Kvindehåndboldlandshold
Polens håndboldlandshold (damer)

Polens håndboldlandshold er det polske landshold i håndbold for kvinder. Holdet håndteres af Związek Piłki Ręcznej w Polsce (det polske håndboldforbund) og deltager i internationale konkurrencer.

Resultater

VM 
 1957: 7.-plads
 1962: 7.-plads
 1965: 8.-plads
 1973: 5.-plads
 1975: 7.-plads
 1978: 6.-plads
 1986: 13.-plads
 1990: 9.-plads
 1993: 10.-plads
 1997: 8.-plads
 1999: 11.-plads
 2005: 19.-plads
 2007: 11.-plads
 2013: 4.-plads
 2015: 4.-plads
 2017: 17.-plads
 2021: 15.-plads

EM 
 1996: 11.-plads
 1998: 5.-plads
 2006: 8.-plads
 2014: 11.-plads
 2016: 15.-plads
 2018: 14.-plads
 2020: 14.-plads
 2022: 13.-plads

Andre turneringer 
 GF World Cup 2006: 7.-plads

Nuværende trup 
Spillertruppen til VM i håndbold 2021 i Spanien.

Kendte spillere 
 Karolina Kudłacz-Gloc
 Bożena Karkut
 Agnieszka Truszyńska
 Małgorzata Byzdra
 Izabela Czapko
 Anna Ejsmont
 Dagmara Kot
 Kinga Achruk
 Izabela Kowalewska
 Wioletta Luberecka
 Iwona Łącz
 Iwona Nabożna
 Iwona Pabich
 Sabina Włodek
 Monika Studzińska
 Elżbieta Olszewska
 Małgorzata Majerek
 Maria Władysława Piotrowska
 Danuta Litwin

Trænere 
 Antoni Szymański (1951 – 1953)
 Tadeusz Breguła (1953 – 1956)
 Władysław Stawiarski (1956 – 1959)
 Edward Surdyka (1960 – 1965)
 Józef Zając (1966 – 1969)
 Paweł Wiśniowski (1969 – 1971)
 Leon Nosila (1971 – 1973)
 Zygmunt Jakubik (1973 – 1977)
 Mieczysław Kiegiel (1977 – 1979)
 Tadeusz Wadych (1980 – 1982)
 Bogdan Cybulski (1982 – 1986)
 Jerzy Noszczak (1987 – 1994)
 Jerzy Ciepliński (1994 – 2000)
 Marek Karpiński (2000 – 2003)
 Zygfryd Kuchta (2003 – 2006)
 Jerzy Ciepliński (2006)
 Zenon Łakomy (2006 – 2008)
 Krzysztof Przybylski (2008 – 2010)
 Kim Rasmussen (2010-2016)
 Leszek Krowicki (2016–2019)
 Arne Senstad (2019–)

Kilder 

Landshold (damer)
Kvindehåndboldlandshold
Per Møller Jensen (musiker)

Per Møller Jensen (født 19. november 1973 i Aalborg) er en dansk trommeslager i det svenske trash metal band The Haunted.

Trommeslagere fra Danmark
The Haunted
Slovakiets håndboldlandshold (damer)

Slovakiets håndboldlandshold for kvinder er det kvindelige landshold i håndbold for Slovakiet. Det repræsenterer landet i internationale håndboldturneringer. Landsholdet reguleres af Slovenský zväz hádzanej.

Holdet deltog ved VM 1995 i Ungarn og Østrig, hvor det endte på 12. pladsen. Holdet kvalificerede sig for første gang i 26 år, til en VM-slutrunde i 2021 i Spanien, på et wildcard.

Resultater

Verdensmesterskabet

Europamesterskabet

Seneste trup 
Den nuværende spillertrup ved VM i kvindehåndbold 2021 i Spanien.

Landstræner: Pavol Streicher

Kendte spillere 
 Lýdia Jakubisová

Kilder

Eksterne henvisninger 
 Official site of Slovak Handball Union  
 Slovak Handball Union in EHF 
 Slovak Handball Union in IHF 

Håndbold i Slovakiet
Kvindehåndboldlandshold
Gárdony

Gárdony er en by med  indbyggere i regionen Fejér i Ungarn, ca. 55 km fra Budapest.

Byen ligger ved Velence-søen og er et populært rejsemål. Byen er opdelt i  de tre dele Gárdony, Ågård og Dinnyés og ligger på den sydlige bred af søen. Navnet Gárdony menes at være opstået i begyndelsen af 1200-tallet.

Den 31. marts 1989 fik Gárdony status som købstad.

Om sommeren er der massevis af turister som besøger søen, der har en række faciliteter, som kan tiltrække gæster.

Referencer

Eksterne henvisninger 

Byer i Ungarn
Egernsund Skole

Egernsund Skole (eller Egernsund Børneunivers) er en folkeskole i Egernsund, Sønderborg Kommune. Skolen har ca. 85 elever fra børnehaveklasse til 6. klasse. Herefter fortsætter de fleste på Broager Skole. Der er også tilknyttet en børnehave og en SFO til skolen. Skolen blev lukket 28 juni 2012

Skolens historie
Den første skole i Egernsund blev oprettet i 1751 og havde bl.a. i 1859 hele 124 børn. Under 2. Slesvigske Krig var skolen lukket i en periode i 1864. Først i 1874 blev der ansat en andenlærer på skolen. I 1885 fik skolen nye bygninger for enden af det nuværende Sundgade, hvor den forblev, med flere udvidelser, indtil den nye skole åbnede blev bygget i 1975.

Der har tidligere også været en tysk skole, i Rendbjerg samt ved Matzen Teglværk.

Eksterne henvisninger
 Skolens hjemmeside 
 Egernsund's historie 

Folkeskoler i Sønderborg Kommune
Skole
Uddannelsesinstitutioner i Sønderjylland (i Danmark)
Evektion

Evektion er den største ujævnhed i Månens bane omkring Jorden og skyldes, at Solen trækker i middel 2,26 gange mere i Månen end Jorden gør.
Denne påvirkning var kendt allerede af Claudius Ptolemy i det andet århundrede efter Jesu fødsel. Han kaldte det for "Månens anden Anomali".
Betegnelsen evektion blev skabt i det 17. århundrede af Ismaël Bullialdus, i dennes egne ikke succesfulde forsøg på at fastlægge en teori derfor.

Over en periode på cirka 31,8 døgn befinder Månen sig i op til ~1,274° længere henholdsvis fremme eller bagud i sin bane i forhold til den jævne excentriske bevægelse.
Den øjeblikkelige evektion kan beregnes som:

Hvor M er Månens vinkel i forhold til Solen set fra Jorden (0° = nymåne og 180° = fuldmåne, etc.),
og hvor P er Månens vinkelgrad i forhold til Perigæum, som er der hvor Månen er nærmest Jorden. 

Den synodiske periode M varer i gennemsnit 29,530588 døgn. Det giver en vinkeldrejning på 360 / 29,530588 = 12,19074947° pr. døgn.

Den anomalistiske periode P varer i gennemsnit 27,55455 døgn. Det giver en vinkeldrejning på 360 / 27,55455 = 13,0649929° pr. døgn.

Evektionens samlede gennemsnitlige varighed kan således beregnes:

 døgn

Eksempel: 24. august 2011 klokken 11:00:00 (dansk sommertid):

Antal døgn siden 1. januar 2000 klokken 00:00:00 (normaltid) = 4.253,5 døgn

Det betyder, at på dette tidspunkt er Månen ~0,256° bagud i sin bane.

Det skal siges, at metoden kun er tilnærmelsesvis korrekt. I virkeligheden følger udsvingene ikke præcis en sinuskurve men derimod Keplers love.

Astronomi
Jordens måne
Förde-Schule Gravenstein

Förde-Schule Gravenstein er en tysk privatskole i Gråsten. Skolen har ca. 200. elever og 15 lærere. Der er desuden tilknyttet en børnehave samt SFO.

Skolens historie 
Der har været tysk privatskole i Gråsten siden 1875, dengang da området var en provins i Preussen. Den første lå på det nuværende Fredensgade 10. Skolen gik fortrinligt og havde tilstrækkelig tilslutning frem til omkring 1924, hvor der kun var 31 elever og én lærer. En ændring i skoleloven gjorde dog at man allerede to år senere var nået helt op på 63 elever. Omkring samme tid flyttede skolen til Elleygade og i 1941 blev der bygget en helt ny og topmoderne bygning på Kongevej. Skolen var finansieret af den tyske besættelsesmagts træk på Nationalbanken og derfor blev den beslaglagt efter Befrielsen i 1945. Bygningen blev herefter brugt til politistation.

Først 10 år senere kunne man igen åbne en tysk skole i byen, da man erhvervede en villa i Nygade. Forholdene var dog slet ikke tilstrækkelige, så i 1968 købte man en grund ud til Flensborg Fjord. Opførelsen af den nuværende skole påbegyndtes i 1972 og strakte sig over to år.

Eksterne henvisninger 
 Skolens danske hjemmeside 
 Tysk skole  på www.graastenarkiv.dk

Privatskoler i Danmark
Gråsten
Uddannelsesinstitutioner i Sønderjylland (i Danmark)
Etableret i 1955
Dybbøl-Skolen

Dybbøl-Skolen er en folkeskole i Dybbøl ved Sønderborg. Skolen har ca. 900 elever og er dermed den største i Sønderborg Kommune. Skolen ligger geografisk i det vestlige Sønderborg. Tidligere var skolen delt i to matrikler, hvoraf en mindre afdeling med to 0.- og 1. klasser, kaldet Bülow-Skolen, lå i Dybbøl By. I dag er afdelingen nedlagt, og der befinder sig nu et rehabiliteringscenter på den gamle skole. 

Dybbøl-Skolen har et ry som en af de bedre skoler i regionen, og har også en SFO der er direkte forbundet med folkeskolen.

Eksterne henvisninger 
 Skolens hjemmeside
 Luftfoto 

Folkeskoler i Sønderborg Kommune
Skolen
Bygninger, konstruktioner og anlæg i Sønderborg
Uddannelsesinstitutioner i Sønderjylland (i Danmark)
Uddannelse i Sønderborg
Carl Vilhelm Lange (overauditør)

Carl Vilhelm Lange (25. marts 1801 i Frederikssund – 10. marts 1869 i København) var en dansk overauditør og politiker.

Han var søn af farver Jørgen Lange, blev student fra Frederiksborg lærde Skole 1819, juridisk kandidat 1825, auditør i Armeen 1829, overauditør 1835, tillige auditør og regnskabsfører ved Garden fra 1842, konstitueret chef for 1. udskrivningsdistrikt 1854 samt generalintendant for Civillisten fra 1863.

Ved folketingsvalget i 1858 blev Lange opstillet som modkandidat til Alfred Hage i Københavns 2. kreds, og Lange vandt over Hage med blot én stemmes overvægt og sad i Folketinget fra 14. juni 1858. 14. juni 1861 trak Lange sig, og professor C.J.H. Kayser erstattede ham. 1859-60 var C.V. Lange medlem af Udvalget om værnepligten. Lange var konservativ.

Lange blev justitsråd 1854, generalkrigskommissær 1857, Ridder af Dannebrog 1846, Dannebrogsmand 1864 og Kommandør 1867.

Carl Vilhelm Lange blev i 1830 gift med Antoinette Frederikke de Pontavice (1807-1895), officielt datter af Réne Francois de Pontavice og Jeanette Charlotte Marianne, født Roisin. I virkeligheden var bruden et resultat af kong Frederik 6.s besøg i Hamborg/Altona i 1806. Mor og børn kom senere til København og kongen betalte for Antoinettes uddannelse.

Noter

Kilder 
 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 1.

Kommandører af 1. grad af Dannebrog
Auditører fra Danmark
Embedsmænd fra Danmark
Personer fra Frederikssund
Folketingskandidater for Højre (1848–1866)
Folketingsmedlemmer i 1850'erne
Folketingsmedlemmer i 1860'erne
Krigskommissærer fra Danmark
Aleksej Rykov

Aleksej Ivanovitj Rykov (, ; født 25. februar 1881, død 15. marts 1938) var en russisk bolsjevik og en sovjetisk politiker. Han overtog formandsposten fra Lenin i folkekommissærernes råd og bestred denne i perioden fra 1924–30.

Politiske karriere 

Rykov meldte sig ind i det russiske socialdemokrati i 1898, der senere blev splittet op i to fraktioner, bolsjevikker og mensjevikker, ved en kongres i London i 1903, hvor Rykov tog Lenins parti blandt bolsjevikkerne. Rykov er ofte blevet betegnet som en moderat politiker og lagde ved flere lejligheder afstand til Lenins politiske linje. Dog spillede Rykov en fremtrædende rolle i den nye sovjetiske regering som folkekommissær for indre anliggender. Under den russiske borgerkrig stod Rykov blandt andet for at forsyne den røde hær og flåde med mad. 
Efter Lenins død i januar 1924 blev Rykov ny formand for sovjetregeringen indtil den 19. december 1930. Den 30. december 1930 blev han ekskluderet fra politbureauet. Fra 1931-37 blev han folkekommissær for post og telegrafi. Den 17. februar 1937 blev Rykov ekskluderet fra kommunistpartiet, arresteret for højforræderi og fængslet i Lubjanka. Ved en retssag den 13. marts 1938 blev han sammen med 20 andre, bl.a. Bukharin og Krestinskij fundet skyldig i forræderi og dømt til døden. De 21 blev alle henrettet den 15. marts 1938.

Noter

Eksterne henvisninger 

Politikere fra Rusland
Politikere fra Sovjetunionen
Kommunister fra Rusland
Personer fra Saratov
Marcus Lange

Markus Jonas Ludvig Lange (født 28. marts 1794 i København, død 4. juni 1860 i Nykøbing Falster) var en dansk proprietær og politiker.

Lange var søn af brygger og assistent ved Den Kongelige Grønlandske Handel Hans Chr. Lange. Han blev udlært gartner og fik med anbefaling fra den danske regering arbejde som gartner hos sultanen af Marokko 1818-1821. Han vendte hjem til Danmark med en årlig pension og var gartnersvend i Frederiksberg Have 1824-1827. Han forpagtede hovedgården Ejegod i Nykøbing Falster landdistrikt i 1830 og købte den i 1837 af generalkonsul, direktør for Det Classenske Fideicommis Michael Classen (1758-1835, gift med Anna Elisabeth "Betzy" Treville), hvis datter, Justine Louise Constance Classen Classen (1815-), han ægtede samme år (14. oktober). De fik sønnerne Ludvig Peter Hersleb Michael Classen Lange og Michael Classen Lange i henholdsvis 1841 og 1843.

Ved landstingsvalget i 1853 blev Markus Lange opstillet som konservativ kandidat i 5. kreds, hvor det lykkedes ham at fortrænge bondevennen, landstingsmand og gårdejer P.H. Steffensen fra Alstrup på Falster, der kun fik 32 stemmer mod Langes 86. Han sad på tinge indtil valget 20. juni 1855, hvor han trak sig fra politik.

Han er begravet i skoven ved Corselitze.

Referencer 

Landstingsmedlemmer i 1850'erne
Proprietærer fra Danmark
Personer fra København
Gartnere fra Danmark